
Mengembara ke luar negara dan campur tangan asing
Apabila mengembara ke luar negara, sesetengah individu mungkin menghadapi campur tangan asing melalui pemeriksaan tambahan oleh pihak berkuasa asing, termasuk agensi keselamatan dan perisikan mereka.
Adalah penting untuk diingat bahawa kebanyakan pengembara mungkin tidak mengalami perkara ini, dan pemeriksaan di sempadan adalah perkara biasa di seluruh dunia, biasanya bersifat rutin dan tidak berkaitan dengan campur tangan asing.
Golongan yang mungkin dikenakan pemeriksaan tambahan berkaitan campur tangan asing termasuk:
· individu yang telah menjadi sasaran di New Zealand
· ahli komuniti yang diketahui mempunyai pandangan yang berbeza atau bersikap kritikal terhadap negara asing
· pemimpin komuniti, pejuang masyarakat dan aktivis
· ahli komuniti yang melakukan perjalanan atas urusan keluarga, komuniti, atau perniagaan
· ahli komuniti yang bekerja untuk Kerajaan New Zealand, majlis kerajaan tempatan atau yang merupakan pegawai yang dipilih di New Zealand
· ahli komuniti yang bekerja dalam sektor penting lain, contohnya infrastruktur kritikal, akademia, dan media
· bekas pelarian.
Risiko yang mungkin dihadapi bergantung pada negara, antaranya termasuk:
· disoal siasat secara tidak perlu oleh pihak berkuasa tempatan, contohnya mengenai rancangan perjalanan, aktiviti, atau hubungan
· ditolak masuk atau keluar, seperti tidak dibenarkan menaiki penerbangan atau ditolak masuk di pusat pemeriksaan sempadan
· dikenakan sekatan perjalanan atau visa, termasuk had pergerakan di dalam negara
· peranti elektronik diperiksa, termasuk telefon, komputer atau peranti lain, yang mungkin melibatkan akses kepada maklumat peribadi atau komunikasi
· pengawasan bersasar, penahanan, atau pemenjaraan selepas ketibaan, yang mungkin termasuk tindakan undang-undang rasmi
· mengalami intimidasi, gangguan, atau ancaman daripada pihak berkuasa tempatan
· dikenakan soal siasat, gangguan atau intimidasi oleh kumpulan tempatan, bukan hanya oleh penguat kuasa atau pihak berkuasa
Bantuan konsular New Zealand
Kementerian Hal Ehwal Luar Negeri dan Perdagangan (MFAT) menyediakan perkhidmatan konsular kepada warganegara New Zealand yang berada di luar negara, walaupun mereka tidak biasanya menetap di New Zealand.
Bantuan konsular secara amnya tidak disediakan kepada Pemastautin Tetap New Zealand.
Warganegara New Zealand yang berada di luar negara tertakluk kepada undang-undang tempatan di negara berkenaan, termasuk undang-undang yang mengawal penahanan, pendakwaan, atau sekatan perjalanan.
Warganegara dwi-kerakyatan
Memegang kewarganegaraan dwi-kerakyatan boleh menjejaskan keupayaan New Zealand untuk memberikan bantuan konsular. Apabila berada di negara kewarganegaraan yang satu lagi, pihak berkuasa tempatan mungkin hanya mengiktiraf individu tersebut sebagai warganegara mereka dan tidak membenarkan penglibatan New Zealand.
Anda boleh mendapatkan maklumat lanjut di SafeTravel: Warganegara dwi-kerakyatan dan pemastautin tetap .
Pelarian dan bekas pelarian
Sekiranya anda berstatus pelarian di luar New Zealand, terdapat batasan yang signifikan terhadap bentuk bantuan yang boleh disalurkan oleh Kerajaan New Zealand.
Maklumat lanjut boleh dirujuk melalui SafeTravel: Pelarian dan bekas pelarian.
SafeTravel NZ
SafeTravel NZ ialah laman rasmi MFAT bagi warganegara New Zealand yang mengembara atau menetap di luar negara, menyediakan nasihat perjalanan, perkhidmatan konsular, panduan keselamatan, serta sistem pendaftaran bagi para pengembara.
Pengembara patut mendaftar dengan  SafeTravel New Zealand sebelum melakukan perjalanan ke luar negara. Ini membantu MFAT menyampaikan maklumat terkini dengan segera, menghubungi pengembara sekiranya diperlukan, serta menyalurkan bantuan apabila keadaan mengizinkan.
 Mengembara ke luar negara dan campur tangan asing 					3



image1.png




image2.png
wuma iplisYs
Resllicnee

- - N -
{0 Foelgn IRterrerence




